IEPIRKUMA LĪGUMS

**Izpildītāja līguma reģistrācijas Nr.\_\_\_\_\_\_\_\_**

***(Identifikācijas Nr. JPP 2016/84)***

Jēkabpilī, 2016.gada 15.decembrī

**Jēkabpils pilsētas pašvaldība Jēkabpils sporta centrs,** reģistrācijas Nr. 90000024205, juridiskā adrese: Brīvības iela 120, Jēkabpils, LV-5201, kuras vārdā saskaņā ar nolikumu rīkojas tās vadītājs Juris Bobrovs (turpmāk – **Pasūtītājs**), no vienas puses, un

**Sabiedrība ar ierobežotu atbildību “AIJA AUDIO”,** vienotais reģistrācijas Nr. 45403037487, juridiskā adrese: Pils rajons 44, Jēkabpils, LV-5202, kuras vārdā saskaņā ar Statūtiem rīkojas tās valdes priekšsēdētājs Juris Saldaks (turpmāk – **Izpildītājs**), no otras puses, turpmāk katrs atsevišķi un abi kopā – **Puse/-es**, pamatojoties uz Jēkabpils pilsētas pašvaldības iepirkuma komisijas 2016.gada 14.decembra lēmumu (Piedāvājumu sēdes vērtēšanas protokols Nr.309) par publiskā iepirkuma *„Akustikas un apskaņošanas sistēmas ierīkošana Jēkabpils sporta nama telpās”,* iepirkuma identifikācijas Nr. JPP 2016/84 (turpmāk – Publiskā iepirkuma) rezultātiem, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod un apmaksā, bet Izpildītājs apņemas veikt ***akustikas un apskaņošanas sistēmas ierīkošanu*** (turpmāk – Darbs) ***Jēkabpils sporta nama telpās, Brīvības ielā 2J, Jēkabpilī*** (turpmāk – Objekts), saskaņā ar Finanšu piedāvājumu (1.pielikums) un Tehnisko piedāvājumu (2.pielikums), kas ir neatņemamas šī Līguma sastāvdaļas.
   2. Izpildītājs Darbu veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līgumcenā.
2. **Līgumcena un norēķinu kārtība**
   1. Līgumcena par šajā Līgumā noteikto Darbu izpildi sastāda ***EUR 21 591,00 (divdesmit viens tūkstotis pieci simti deviņdesmit viens euro 00 centi),*** neieskaitot PVN 21 %.
   2. Līgumcenas apmaksa tiek veikta sekojošā kārtībā:
      1. Pasūtītājs samaksā Izpildītājam avansu 100% (viens simts procenti) apmērā no Līgumcenas 10 (desmit) darba dienu laikā pēc rēķina un garantijas par avansa summas saņemšanas dienas, ja iesniegtā garantija atbilst Līguma 3.pielikuma “Garantiju noteikumi” prasībām.
   3. Izpildītājs apliecina, ka Finanšu piedāvājumā (1.pielikums) iekļauti visi darbi un materiāli, kuri nepieciešami pilnīgai Līgumā paredzēto Darbu izpildei.
   4. Finanšu piedāvājumā (1.pielikums) noteiktās Darbu izmaksas cenas paliek nemainīgas visu Līguma izpildes laiku, izņemot gadījumu, ja Līguma darbības laikā Latvijas Republikā tiks noteikti jauni nodokļi vai izmainīti esošie, kas attiecas uz izpildāmajiem Darbiem. Jebkuras izmaiņas attiecībā uz Līguma cenu ir spēkā vienīgi, Pusēm rakstiski vienojoties.
   5. Ja pēc Pasūtītāja prasības tiek mainīti veicamo Darbu apjomi, vai rodas nepieciešamība par tādu darbu veikšanu, kas nav paredzēti Līgumā, tad vienošanās par papildus darbiem tiek slēgta Publisko iepirkumu likuma noteiktajā kārtībā. Papildus darbu novērtējumam tiks izmantoti norādītie Finanšu piedāvājumā (1.pielikums) vienību izcenojumi, bet, ja tādi tur nebūs noteikti, Puses atsevišķi vienosies par minēto darbu vienību izcenojumiem, izpildes termiņiem u.c. jautājumiem, par ko tiks sastādīts atsevišķs akts.
3. **Darba nodošanas – pieņemšanas kārtība**
   1. Izpildītājs Darbu apņemas pabeigt ne vēlāk kā **līdz 2017.gada 28.februārim.** Darbu izpildes termiņš var tikt pagarināts tikai Pusēm par to rakstveidā vienojoties.
   2. Darbu pabeigšanu un nodošanu Puses noformē ar Darbu pieņemšanas – nodošanas aktu.
   3. Izpildītājs Pasūtītājam izpildīto Darbu nodod un iesniedz parakstītu pieņemšanas – nodošanas aktu 2 (divos) eksemplāros.
   4. Pasūtītājs 10 (desmit) darbdienu laikā no nodošanas - pieņemšanas akta un Darba saņemšanas:
      1. pieņem no Izpildītāja Darbu, parakstot pieņemšanas - nodošanas aktu un iesniedz vienu tā eksemplāru Izpildītājam;
      2. vai rakstiski izklāsta visus savus iebildumus par izpildi, paraksta un iesniedz Izpildītājam.
   5. Gadījumā, ja Darbu nodošanas – pieņemšanas laikā tiek konstatēts, ka Darbi nav pabeigti un/vai to izpilde, vai izmantojamie materiāli, izstrādājumi, vai konstrukcijas neatbilst šī Līguma noteikumiem, Darbu pieņemšana pārtraucama, un par to sastādāms abpusējs akts. Izpildītājam Pušu saskaņotajā, aktā norādītājā termiņā ar saviem spēkiem un līdzekļiem līdz galam jāizpilda nepadarītie darbi, jānovērš trūkumi un atkārtoti jāveic Līguma 3.3.punktā noteiktās darbības.
4. **Pušu tiesības un pienākumi**
   1. Izpildītājs apņemas:
      1. Darbus izpildīt kvalitatīvi un Līgumā paredzētajā termiņā, atbilstoši Latvijas Republikas spēkā esošām normatīvo aktu prasībām, kas regulē Līgumā paredzēto Darbu veikšanu;
      2. ar savu darbaspēku, par saviem līdzekļiem piegādāt materiālus un iekārtas, kas nepieciešamas Darbu veikšanai;
      3. ievērot Finanšu piedāvājumu (1.pielikums), Tehnisko piedāvājumu (2.pielikums), darba drošības tehnikas, ugunsdrošības un vides aizsardzības pasākumus, kas saistīti ar Darbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
      4. nodrošināt Objekta uzturēšanu tīrībā un kārtībā Darbu veikšanas laikā un tā sakopšanu pēc Darbu pabeigšanas, pirms pieņemšanas – nodošanas akta parakstīšanas;
      5. veikt visas darbības, kādas saskaņā ar normatīvajiem aktiem ir nepieciešamas, lai pilnībā pabeigtu Darbu;
      6. ja Līguma izpildes laikā ir radušies apstākļi, kas neizbēgami aizkavē Darbu izpildi, nekavējoties rakstiski paziņot Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja šāda paziņojuma saņemšanas, Pasūtītājam ir jānovērtē situācija un, ja nepieciešams, jāpagarina Izpildītāja saistību izpildes termiņš. Šādā gadījumā pagarinājums ir jāakceptē abām Pusēm ar Līguma izmaiņām.
   2. Pasūtītājs apņemas:
      1. nodrošināt Izpildītāja darbinieku piekļūšanu Objektam Darbu veikšanai Pušu saskaņotā laikā;
      2. pieņemt no Izpildītāja labā kvalitātē veiktos Darbus saskaņā ar Darbu pieņemšanas – nodošanas aktu;
      3. norēķināties ar Izpildītāju par padarītajiem Darbiem saskaņā ar šī Līguma nosacījumiem un noteiktajos termiņos;
      4. Pasūtītājam ir tiesības kontrolēt Darbu izpildi. Lai kontrolētu Darbus, Pasūtītājam ir tiesības jebkurā laikā apsekot un ienākt Objektā.
5. **Garantijas un apdrošināšanas nosacījumi**
   1. Darba kvalitātes garantijas termiņš ir 24 (divdesmit četri) mēneši, un tas sākas no Darba nodošanas – pieņemšanas akta parakstīšanas datuma. Šajā termiņā konstatētos defektus Izpildītājs novērš par saviem līdzekļiem Pasūtītāja noteiktajā termiņā.
   2. Līguma darbības izbeigšanas gadījumā Izpildītāja izpildīto Darbu kvalitātes garantijas termiņš ir 24 (divdesmit četri) mēneši un tas sākas no Līguma 7.5.punktā noteiktā Darba nodošanas – pieņemšanas akta abpusējas parakstīšanas brīža. Šajā termiņā konstatētos defektus Izpildītājs novērš par saviem līdzekļiem Pasūtītāja noteiktajā termiņā.
   3. Ja Izpildītājs nenovērš defektus Pasūtītāja noteiktajā termiņā vai atsakās tos novērst, Pasūtītājs ir tiesīgs nolīgt citu personu defektu novēršanai, un Izpildītājam jāsedz defektu novēršanas izmaksas. Par lēmumu nodot defektu novēršanu citai personai Pasūtītājam jāinformē Izpildītājs vismaz 5 (piecas) dienas iepriekš.
6. **Pušu atbildība un strīdu izšķiršana**
   1. Visus strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, ja tas nav iespējams, tad strīds izskatāms Latvijas Republikas tiesā normatīvajos aktos noteiktajā kārtībā.
   2. Ja šī Līguma saistības netiek izpildītas vai tās izpildītas nepienācīgi, vainīgā Puse ir materiāli atbildīga saskaņā ar spēkā esošiem normatīvajiem aktiem.
   3. Par Darbu izpildes termiņu pārkāpšanu atbilstoši Līguma 3.1.p., ja Puses nevienojas par citu Darbu izpildes termiņu, Izpildītājs maksā Pasūtītājam līgumsodu 0,1 % (nulle komats viens procents) apmērā no Līgumcenas par katru kavējuma dienu, bet ne vairāk kā 10% (desmit procenti) no Līgumcenas. Līgumsodu Pasūtītājs ir tiesīgs ieturēt no Līgumcenas.
   4. Ja Pasūtītājs laikā nenorēķinās ar Izpildītāju par kvalitatīvi un termiņā izpildītiem Darbiem, Pasūtītājs maksā Izpildītājam līgumsodu 0,1 % (nulle komats viens procents) apmērā no laikus nesamaksātās summas par katru nokavēto dienu, bet ne vairāk kā 10% (desmit procenti) no nesamaksātās summas.
   5. Izpildītājs uzņemas atbildību par atbilstoši Līguma noteikumiem veicamo Darbu kvalitāti un termiņiem.
   6. Ja Izpildītājs nepilda Līgumu vai atsakās no tā izpildes, vai ja Līgums tiek pārtraukts Izpildītāja vainas dēļ, Izpildītājs maksā Pasūtītājam līgumsodu par Līguma neizpildi vai nepienācīgu izpildi 10% (desmit procenti) apmērā no Līgumcenas.
   7. Līgumsoda samaksa un zaudējumu atlīdzināšana neatbrīvo Puses no Līgumā uzņemto saistību izpildes.
7. **Līguma laušana**
   1. Līgums var tikt lauzts Līgumā noteiktajā kārtībā vai Pusēm savstarpēji vienojoties.
   2. Pasūtītājs var ar rakstveida paziņojumu Izpildītājam par saistību neizpildīšanu, lauzt Līgumu:
      1. ja Izpildītājs Līgumā noteiktajā termiņā nav uzsācis Darbu izpildi vai nav izpildījis kādas savas saistības saskaņā ar Līgumu, vai neievēro normatīvo aktu prasības, vai nespēj veikt Darbu Līgumā noteiktajos termiņos, vai veic Darbus neapmierinošā kvalitātē – ar nosacījumu, ka Izpildītājs 3 (trīs) dienu laikā no attiecīga paziņojuma saņemšanas nav novērsis izdarīto pārkāpumu;
      2. ja Izpildītājs ir atzīts par maksātnespējīgu, apturēta vai pārtraukta saimnieciskā darbība, uzsākta tiesvedība par bankrotu vai likviditāti.
   3. Līguma 7.2.punktā minētā Līguma laušana neierobežo Pasūtītāja tiesības uz zaudējumu atlīdzību vai līgumsodu.
   4. Izpildītājs šādas Līguma laušanas gadījumā 5 (piecu) dienu laikā no 7.2.1.apakšpunktā minētā paziņojuma saņemšanas dienas maksā līgumsodu saskaņā ar Līguma 6.6.punkta noteikumiem.
   5. Ja Pasūtītājs izmanto tiesības vienpusēji lauzt Līgumu, Puses sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami.
   6. Līguma pārtraukšanas gadījumā Izpildītājs nekavējoties vai arī noteiktajā datumā pārtrauc Darbus, veic visus pasākumus, lai Objekts un Darbi tiktu atstāti nebojātā, drošā stāvoklī un atbilstoši normatīvo aktu prasībām, satīra Objektu un nodrošina, lai Izpildītāja personāls atstātu Objektu, kā arī veic citas darbības, par kurām Puses ir vienojušās.
8. **Nepārvaramā vara**
   1. Ja kāda no Pusēm nevar izpildīt Līguma nosacījumus nepārvaramas varas apstākļu dēļ (Force majeure) - karš, dabas katastrofas, streiki, ugunsgrēks, ko apstiprina kompetentu institūciju dokuments, ja vien tā nav vispārzināma informācija Līgumslēdzēja puse ir atbrīvota no zaudējumu atlīdzības par Līguma nepildīšanu.
9. **Citi noteikumi**
   1. Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
   2. Puses, savstarpēji vienojoties, ir tiesīgas izdarīt izmaiņas Līgumā saskaņā ar Publisko iepirkumu likuma 67.1 pantu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi kļūst par neatņemamu Līguma sastāvdaļu.
   3. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.
   4. Jautājumi, kuri nav izlemti šajā Līgumā, tiek izlemti atbilstoši Latvijas Republikas spēkā esošajiem normatīvajiem aktiem.
   5. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
   6. Līgums sagatavots latviešu valodā, 2 (divos) eksemplāros, katrs uz 4 (četrām) lapām un 3 (trīs) pielikumiem uz 4 (četrām) lapām, ar vienādu juridisku spēku, no kuriem viens eksemplārs glabājas pie Pasūtītāja, bet otrs - pie Izpildītāja.
   7. Pasūtītājs un Izpildītājs piekrīt Līguma noteikumiem un apstiprina, to parakstot.
10. **Pušu rekvizīti un paraksti**

|  |  |  |
| --- | --- | --- |
| **Pasūtītājs:**  **Jēkabpils pilsētas pašvaldība**  **Jēkabpils sporta centrs**  PVN Reģ.Nr. LV 90000024205  Brīvības iela 120, Jēkabpils, LV-5201  Banka: AS SEB banka  Kods: UNLALV2X  Konts: LV87UNLA0009013130793 |  | **Izpildītājs:**  **SIA “AIJA AUDIO”**  Vienot. Reģ.Nr. 45403037487  PVN Reģ.Nr. LV45403037487  Pils Rajons 44, Jēkabpils, LV-5202  Banka: DNB banka  Kods: RIKOLV2X  Konts: LV42RIKO0002930176222 |
| Vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /J.Bobrovs/ |  | /J.Saldaks/ |

|  |  |
| --- | --- |
|  |  |

Līguma 3.pielikums GARANTIJU NOTEIKUMI

Atbilstoši Kredītiestāžu likuma un Apdrošināšanas sabiedrību un to uzraudzības likuma normām Pasūtītājs ir noteicis šādus garantiju veidus un attiecīgajā garantijā obligāti iekļaujamos nosacījumus un noteikumus:

1. **Avansa garantijai**
   1. ir jābūt garantijai, ko izsniegusi:
      1. Latvijas Republikā reģistrēta kredītiestāde, kas saņēmusi Finanšu un kapitāla tirgus komisijas (turpmāk – FKTK) licenci;
      2. Latvijas Republikā reģistrēta apdrošināšanas sabiedrība, kas saņēmusi FKTK licenci (apdrošināšanas sabiedrības izdotai garantijai jāpievieno prēmijas samaksu apliecinoša dokumenta kopija);
      3. Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta kredītiestāde, kam ir tiesības sniegt finanšu pakalpojumus Latvijā bez FKTK licences saņemšanas, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts kredītiestāžu uzraudzības iestādes;
      4. cita kredītiestāde, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi FKTK licenci.
   2. **Avansa garantijā obligāti jābūt iekļautiem šādiem noteikumiem un nosacījumiem:**
      1. garantijas devējs apņemas samaksāt Pasūtītāja pieprasīto summu garantijas summas robežās, pēc pirmā rakstiskā Pasūtītāja pieprasījuma, kurā Pasūtītājs norādījis, ka Izpildītājs nav līgumā noteiktā kārtībā atmaksājis avansu pieprasītās summas apjomā;
      2. garantijas summa ir vienāda ar avansa summu;
      3. garantijas summu var samazināt atbilstoši atmaksātajai avansa summai, atskaitot to no Izpildītāja izrakstītajos rēķinos minētajām summām;
      4. garantija jābūt spēkā no avansa maksājuma datuma līdz laikam, kad Izpildītājs paredzējis pilnībā iesniegt Pasūtītājam samaksas dokumentus par padarīto Darbu un vēl 15 darba dienas;
      5. garantija ir no Izpildītāja puses neatsaucama;
      6. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
      7. kredītiestādes izsniegtajai garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |  |  |
| --- | --- | --- |
| **Pasūtītājs:**  **Jēkabpils pilsētas pašvaldība**  **Jēkabpils sporta centrs** |  | **Izpildītājs:**  **SIA “AIJA AUDIO”** |
| Vadītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /J.Bobrovs/ |  | /J.Saldaks/ |